วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
26 พ.ย. 2558

ภาครวมตลาดภาคเช้า
ดัชนี SET ช่วงเช้าปิดลบ 1,378.73 (-2.73 จุด,-0.20%) กรอบ 1,373-1,387 มูลค่าการซื้อขาย  15,729.710 ล้านบาท  เรียงลำดับมูลค่าการซื้อขาย ICT ENERG BANK TRANS CONMAT FIN COMM PROP FOOD   ตามลำดับ
ตลาดภูมิภาคบวกๆ [Nikkei225+0.56%][FBMKLCI +0.02%][HSI +0.99%][SSE +0.25%][TAIEX +1.18%] ตลาดหุ้นญี่ปุ่นปรับตัวขึ้นหลังเงินเยนอ่อนค่าลง หลังข้อมูลเศรษฐกิจสหรัฐออกมาดี โดยกระทรวงแรงงานสหรัฐเปิดเผย จำนวนผู้ขอรับสวัสดิการว่างงานครั้งแรกในสัปดาห์ที่แล้วลดลงต่ำกว่าที่คาดการณ์ไว้ ซึ่งเป็นสัญญาณบ่งชี้ว่าตลาดแรงงานยังคงแข็งแกร่ง
สำหรับข้อมูลเศรษฐกิจที่ได้มีการเปิดเผยในวันนี้ ได้แก่  ผลิตภัณฑ์มวลรวมภายในประเทศฟิลิปปินส์ในช่วงไตรมาส 3/58ขยายตัว 6% จากช่วงเดียวกันของปีก่อน ซึ่งบ่งชี้ว่าเศรษฐกิจของฟิลิปปินส์ยังขยายตัวต่อเนื่อง หลังจากเติบโต 5.8% ในไตรมาส 2/58 ส่วนธนาคารกลางเกาหลีใต้ เปิดเผยความเชื่อมั่นของผู้บริโภคต่อภาวะเศรษฐกิจเดือนพ.ย.ปรับตัวดีขึ้นเป็นเดือนที่ 5 ขานรับมาตรการกระตุ้นทางการเงินและการคลัง
กทค.หารือด่วนบ่ายนี้ พิจารณาการชำระเงินประมูลคลื่น 1800 MHz ของTRUE หลังไม่เป็นไปตามเงื่อนไขเรื่อง บ.ทรู มูฟ เอช ยูนิเวอร์แซล คอมมิวนิเคชั่น จำกัด ในฐานะผู้ชนะการประมูล ได้ชำระเงินประมูลคลื่นความถี่ย่าน 1800 MHz งวดที่หนึ่งในบ่ายวันที่ 25 พฤศจิกายนที่ผ่านมา แต่ไม่ได้จัดส่งหนังสือค้ำประกันจากสถาบันการเงินเพื่อค้ำประกันการชำระเงินประมูลงวดที่สองและสามให้กับสำนักงาน กสทช. ด้วย 
 
แนวโน้มตลาดและหุ้นที่น่าสนใจ
ยืน 1,375 ได้ต่อ ลุ้นทดสอบ 1,388  จุด
แนวโน้มภาคบ่ายเชิงเทคนิค: ดัชนีช่วงเช้า ปรับตัวลงมาทดสอบเส้น Neckline ที่ 1,375 จุด  และยังสามารถยืนได้ หากภาคบ่ายยืนได้ต่อ คาดปรับตัวขึ้น ทดสอบ 1,388 จุด
 
UREKA (ราคาปิดภาคเช้า 1.63)
แนะนำซื้อ ราคาสามารถยกจุดต่ำสุดขึ้น พร้อมยืนเหนือแนวรับสำคัญ 1.60 บาท ได้อย่างต่อเนื่อง เป็นสัญญาณดี มีโอกาสปรับตัวขึ้นทดสอบ แนวต้าน Fibonacci ที่ 1.66/1.87 บาท
 
PLAT (ราคาปิดภาคเช้า 5.45)
คงคำแนะนำซื้อ ราคาสามารถยืนเหนือเส้นค่าเฉลี่ยทุกเส้นได้อย่างต่อเนื่อง พร้อมรักษาปริมาณการซื้อขายที่สูงไว้ได้อย่างต่อเนื่อง พร้อมทั้งยกจุดต่ำสุดขึ้นได้ มีแนวโน้มปรับตัวขึ้นต่อทดสอบเป้าหมายแรกที่ 6.00 บาท
 
ข่าวภาคเช้า (IQ) 
– ASEFA คาดกำไรปีนี้-ปีหน้านิวไฮต่อเนื่อง ตามยอดขายเพิ่ม BMCL  บวกสวนตลาดฯ เล็งครม.เห็นชอบรวมกิจการภายใน 8 ธ.ค.
– SPALI เผยยอดขาย”ศุภาลัย ริวา แกรนด์”ช่วงเปิดจองพุ่งเกินเป้ามาที่ 3.5 พันล้านบาท
– HMPRO อัดงบ 40 กว่าล้านบาท จัดแคมเปญช็อคเซลล์ คาดมียอดขายกว่า 4 พันล้านบาท
– CHO เตรียมส่งมอบรถโดยสารให้ม.ขอนแก่น 21 คัน มูลค่าหลายสิบลบ.ในธ.ค.